
Projektas


LIETUVOS RESPUBLIKOS
KARO PADĖTIES ĮSTATYMO NR. VIII-1721 2, 11 ir 12 STRAIPSNIŲ PAKEITIMO
ĮSTATYMAS

2025 m.                   d. Nr.
Vilnius


1 straipsnis. 2 straipsnio pakeitimas
Pakeisti 2 straipsnio 1 dalį ir ją išdėstyti taip:
„1. Ginkluotosios pajėgos – Lietuvos kariuomenė ir, įvedus karo padėtį, kitos institucijos: Valstybės sienos apsaugos tarnyba prie Lietuvos Respublikos vidaus reikalų ministerijos (toliau – Valstybės sienos apsaugos tarnyba), Viešojo saugumo tarnyba prie Lietuvos Respublikos vidaus reikalų ministerijos (toliau – Viešojo saugumo tarnyba), Lietuvos Respublikos vadovybės apsaugos tarnyba, Antrasis operatyvinių tarnybų departamentas prie Lietuvos Respublikos krašto apsaugos ministerijos (toliau – Antrasis operatyvinių tarnybų departamentas), Lietuvos šaulių sąjungos koviniai būriai, komendantiniai Lietuvos šaulių sąjungos ginkluoto pasipriešinimo vienetai ir kariniams vienetams priskirti Lietuvos šaulių sąjungos specializuoti vienetai, taip pat šio įstatymo nustatyta tvarka ginkluotosioms pajėgoms priskirti koviniai asmenų ir jų organizacijų ginkluoto pasipriešinimo vienetai ir partizanų vienetai, veikiantys okupuotoje Lietuvos valstybės teritorijoje.“

2 straipsnis. 11 straipsnio pakeitimas
Pakeisti 11 straipsnio 1 dalį ir ją išdėstyti taip:
„1. Įvedus karo padėtį, Valstybės sienos apsaugos tarnyba, Viešojo saugumo tarnyba, Vadovybės apsaugos tarnyba, Antrasis operatyvinių tarnybų departamentas, Lietuvos šaulių sąjungos koviniai būriai, komendantiniai Lietuvos šaulių sąjungos ginkluoto pasipriešinimo vienetai ir kariniams vienetams priskirti Lietuvos šaulių sąjungos specializuoti vienetai tampa pavaldūs ir atskaitingi ginkluotųjų pajėgų vadui ir vykdo valstybės ginkluotos gynybos ir ginkluotųjų pajėgų mobilizacijos planuose numatytas užduotis.“

3 straipsnis. 12 straipsnio pakeitimas
1.	Pakeisti 12 straipsnio 1 dalies 3 punktą ir jį išdėstyti taip:
„3) šauliai, tarnaujantys Lietuvos šaulių sąjungos koviniuose būriuose, komendantiniuose Lietuvos šaulių sąjungos ginkluoto pasipriešinimo vienetuose, kariniams vienetams priskirtuose Lietuvos šaulių sąjungos specializuotuose vienetuose;“.
2. Pakeisti 12 straipsnio 4 dalį ir ją išdėstyti taip:
„4. Valstybės sienos apsaugos tarnybos ir Viešojo saugumo tarnybos statutinių valstybės tarnautojų einamos pareigos ir laipsniai karių laipsniams prilyginami ir tarnybos metai pagal atitinkamą kario laipsnį, atsižvelgiant į vidaus tarnybos stažą, nustatomi, Vadovybės apsaugos tarnybos pareigūnų einamos pareigos ir tarnybiniai rangai karių laipsniams prilyginami ir tarnybos metai pagal atitinkamą kario laipsnį, atsižvelgiant į Vadovybės apsaugos tarnybos pareigūno tarnybos stažą, nustatomi, taip pat žvalgybos pareigūnų tarnybiniai rangai karių laipsniams prilyginami Vyriausybės ar jos įgaliotos institucijos nustatyta tvarka. Karo prievolininkams, pašauktiems atlikti karo tarnybą, šauliams, tarnaujantiems Lietuvos šaulių sąjungos koviniuose būriuose, komendantiniuose Lietuvos šaulių sąjungos ginkluoto pasipriešinimo vienetuose, kariniams vienetams priskirtuose Lietuvos šaulių sąjungos specializuotuose vienetuose ir ginkluoto pasipriešinimo vienetų nariams jų įrašymo į ginkluotųjų pajėgų narių sąrašą dieną kario laipsnį, vadovaudamasis krašto apsaugos ministro nustatyta tvarka, suteikia ginkluotųjų pajėgų vadas ar jo įgaliotas asmuo.“
3. Pakeisti 12 straipsnio 9 dalį ir ją išdėstyti taip:
„9. Lietuvos šaulių sąjungos koviniuose būriuose, komendantiniuose Lietuvos šaulių sąjungos ginkluoto pasipriešinimo vienetuose, kariniams vienetams priskirtuose Lietuvos šaulių sąjungos specializuotuose vienetuose tarnaujantys šauliai, išstoję iš Lietuvos šaulių sąjungos, lieka ginkluotųjų pajėgų nariais ir iš karo tarnybos paleidžiami Karo prievolės ir alternatyviosios krašto apsaugos tarnybos įstatyme nustatytais paleidimo iš tarnybos paskelbus mobilizaciją atvejais.“
4. Pakeisti 12 straipsnio 13 dalies 2 punktą ir jį išdėstyti taip:
„2) tikrosios karo tarnybos karys, Valstybės sienos apsaugos tarnybos ir Viešojo saugumo tarnybos statutinis valstybės tarnautojas, Vadovybės apsaugos tarnybos pareigūnas, Antrajame operatyvinių tarnybų departamente pagal žvalgybos pareigūno tarnybos sutartį tarnaujantis žvalgybos pareigūnas ar šaulys, tarnaujantis Lietuvos šaulių sąjungos koviniuose būriuose, komendantiniuose Lietuvos šaulių sąjungos ginkluoto pasipriešinimo vienetuose, kariniams vienetams priskirtuose Lietuvos šaulių sąjungos specializuotuose vienetuose, Karo prievolės ir alternatyviosios krašto apsaugos tarnybos įstatyme nustatytais atvejais paleidžiamas iš tarnybos paskelbus mobilizaciją;“.

4 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 2026 m. gegužės 1 d.
2. Lietuvos Respublikos krašto apsaugos ministras iki 2026 m. balandžio 30 d. priima šio įstatymo įgyvendinamuosius teisės aktus.


Skelbiu šį Lietuvos Respublikos Seimo priimtą įstatymą.


Respublikos Prezidentas







